**UNIVERZITET U SARAJEVU**

**ELEKTROTEHNIČKI FAKULTET U SARAJEVU**

Komisija za pripremanje prijedloga za izbor akademskog osoblja u naučnonastavno zvanje asistent, za naučnu oblast "Automatika i elektronika", na Odsjeku za automatiku i elektroniku, za prijem u radni odnos s punim radnim vremenom (2 izvršioca), u sastavu:

1. Dr Senad Huseinbegović, vanredni profesor – predsjednik

Elektrotehnički fakultet u Sarajevu, naučna oblast "Automatika i elektronika"

1. Dr Abdulah Akšamović, redovni profesor – član

Elektrotehnički fakultet u Sarajevu, naučna oblast "Automatika i elektronika"

1. Dr Bakir Lačević, vanredni profesor – član

Elektrotehnički fakultet u Sarajevu, naučna oblast "Automatika i elektronika"

**VIJEĆU ELEKTROTEHNIČKOG FAKULTETA U SARAJEVU**

Odlukom Vijeća Elektrotehničkog fakulteta u Sarajevu broj 01-1999/22 od 12.04.2022. godine, imenovana je Komisija (u gore navedenom sastavu) za pripremanje prijedloga za izbor dva izvršioca u naučnonastavno zvanje asistent za prijem u radni odnos s punim radnim vremenom, za naučnu oblast "Automatika i elektronika", na Odsjeku za automatiku i elektroniku Elektrotehničkog fakulteta u Sarajevu, o čemu podnosi sljedeći:

**I Z V J E Š T A J**

Na Konkurs, objavljen dana 24.03.2022. godine, u dnevnom listu "Dnevni Avaz" i na web stranici Fakulteta i Univerziteta, za izbor akademskog osoblja u naučnonastavno zvanje asistent, za naučnu oblast "Automatika i elektronika", u radni odnos s punim radnim vremenom (2 izvršioca), na Odsjeku za automatiku i elektroniku, u datom roku prijavila su se tri kandidata:

1. Demir Pepić, magistar matematike,
2. Ajdin Fejzić, magistar elektrotehnike – diplomirani inžinjer elektrotehnike,
3. Amar Bašić, magistar matematičkih nauka.

Dana 14.04.2022. godine, kandidat Demir Pepić je putem protokola Fakulteta podnio Zahtjev za povlačenje prijave na konkurs za izbor akademskog osoblja (br. 01-2043/22), tako da prijava imenovanog neće biti ni razmatrana.

Prijave kandidata Ajdina Fejzića i Amara Bašića Komisija je razmatrala i cijenila referencirajući se na Zakon o visokom obrazovanju Kantona Sarajevo (Službene novine Kantona Sarajevo br. 33/17), kao i na odredbe Statuta Univerziteta u Sarajevu i uslove tražene Konkursom. Na osnovu uvida u priloženu dokumentaciju, navedenih podataka kandidata, ličnog uvida članova Komisije u cjelokupni nastavni, naučno-istraživački i stručni rad kandidata, te na osnovu Potvrde o potpunosti/blagovremenosti prijave na raspisani Konkurs broj: 09-1955/22 od 11.04.2022. godine, sačinjene od Referenta za opšte administrativne poslove.

1. **PODACI O KANDIDATU: Ajdin Fejzić, MoE-dipl.ing.el.**

**Kandidat je podnio prijavu zavedenu pod brojem 01-1901/22 od 06.04.2022. godine. U Potvrdi o potpunosti/blagovremenosti prijave na raspisani Konkurs od 24.03.2022. godine, broj: 09-1955/22 od 11.04.2022. godine utvrđuje se da je prijava blagovremena i potpuna (uredna) u skladu sa uvjetima utvrđenim Konkursom.**

1. **Bibliografski podaci:**
* **datum i mjesto rođenja**:

**\*\*\* Dio podataka naveden u Izvještaju Komisije**

* **obrazovanje:**

Bakalaureat/bachelor - inženjer elektrotehnike, Odsjek automatika i elektronika

Prvi ciklus studija Elektrotehničkog fakulteta u Sarajevu završio 26.09.2019. godine s prosječnom ocjenom 7.78, i 180 ECTS bodova.

Magistar elektrotehnike - diplomirani inženjer elektrotehnike, Odsjek automatika i elektronika

Drugi ciklus studija Elektrotehničkog fakulteta u Sarajevu završio 29.10.2021. godine s prosječnom ocjenom 9.28 i 120 ECTS bodova.

* **ostale vještine i sposobnosti:**

Od stranih jezika kandidat je u biografiji naveo da poznaje engleski, arapski i njemački jezik.

1. **Zaposlenje:**

Jan. 2022. – Mart 2022 Istraživač elektronike i automatike, VERLAB doo Sarajevo

Okt. 2017. – danas Student demonstrator, Elektrotehnički fakultet u Sarajevu

Feb. 2021. – danas Edukator iz matematike, Prva Bošnjačka Gimanzija Sarajevo

1. **Naučni i stručni radovi kandidata:**

 **Ajdin Fejzic**, Amina Tihak, Dusanka Boskovic & Orhan Lepara „Evaluation of Vectorcardiogram Perspectives in Education and Clinical Practice“, *Proceedings of the International Conference on Medical and Biological Engineering, CMBEBIH 2021*, April 21–24, 2021, Mostar, Bosnia and Herzegovina

Spahić Becirevic L., Gurbeta Pokvic L., Deumic A, **Fejzic A.** & Badnjevic A. „Industry 4.0 & Medical Devices – Application of Artificial Intelligence for Surveillance and Management“, *Aplikacija Industrije 4.0 – prilika za novi iskorak u svim industrijskim granama*, April 2022, Sarajevo, Bosna i Hercegovina

1. **Projekti:**

 U biografiji kandidata se navodi da je učestvovao u pripremanju aplikacija na projektima:

* „Ecological production of agricultural goods in urban areas“, Evropski fond za razvoj i zaštitu okoliša i Elektrotehnički fakultet u Sarajevu,
* „LabHUB - Digital Innovation HUB“, VERLAB doo Sarajevo i SSST Sarajevo,
* „MDMS – Medical Device Maintaince Systems“, VERLAB doo Sarajevo i KLIKA doo Sarajevo,
* „ERA Chair Holder under Horizon Widera“, VERLAB doo Sarajevo,
* „Twinning Widering Programme under EIC“, VERLAB doo Sarajevo,

te aktivno učešće u izradi studentskih projekata tokom studija.

1. **Nastavno-pedagoški rad:**

Od oktobra 2017. godine kandidat je angažovan kao demonstrator u realizaciji dijela nastave na Elektrotehničkom fakultetu u Sarajevu, gdje izvodi laboratorijske vježbe na predmetima ''Analogna elektronika'', ''Praktikum elektrotehnike i elektronike'' i ''Napredne elektroničke komponenete i strukture''.

1. **Takmičenja, priznanja i nagrade:**

U biografiji kandidata nisu navedena.

1. **PODACI O KANDIDATU: Amar Bašić, magistar matematike.**

**Kandidat je podnio prijavu zavedenu pod brojem 01-1926/22 od 08.04.2022. godine. U Potvrdi o potpunosti/blagovremenosti prijave na raspisani Konkurs od 24.03.2022. godine, broj: 09-1955/22 od 11.04.2022. godine utvrđuje se da je prijava blagovremena i potpuna (uredna) u skladu sa uvjetima utvrđenim Konkursom.**

1. **Bibliografski podaci:**
* **datum i mjesto rođenja**:

**\*\*\* Dio podataka naveden u Izvještaju Komisije**

* **obrazovanje:**

Diplomirani matematičar-informatičar, Odsjek za matematiku, Smjer matematika i teorijska kompjuterska nauka, Prirodno-matematički fakultet u Sarajevu završio 21.05.2009. godine s prosječnom ocjenom 8.58.

Magistar matematičkih nauka, Odsjek za matematiku, Smjer metodika nastave matematike, Prirodno-matematički fakultet u Sarajevu završio 24.10.2013. godine s prosječnom ocjenom 9.67.

* **ostale vještine i sposobnosti:**

U biografiji kandidata nisu navedene.

1. **Zaposlenje:**

Sept. 2009. – danas Profesor matematike, Druga gimanzija Sarajevo

1. **Naučni i stručni radovi kandidata:**

Dr. Šefket Arslanagić, **Amar Bašić**, „Jedna teorema iz geometrije i njena primjena“, *Naša škola – časopis za teoriju i praksu odgoja i obrazovanja*, 2011. godine.

Dr. Šefket Arslanagić, **Amar Bašić**, „Jedna zanimljiva nejednakost i njena primjena“, *Mat – Kol* (Banja Luka), 2013. godine.

Dr. Šefket Arslanagić, **Mr. Amar Bašić**, „Dokazivanje zadanih nejednakosti pomoću pomoćnih nejednakosti“, *Poučak – časopis za metodiku i nastavu matematike*, 2014. godine.

Dr. Šefket Arslanagić, **Mr. Amar Bašić**, „Više rješenja jednog takmičarskog zadatka“, *Naša škola - časopis za teoriju i praksu odgoja i obrazovanja*, 2015. godine.

Dr. Šefket Arslanagić, **Mr. Amar Bašić**, „En opgave – mange losninger“, 6, *MatematikMagasinet*, 2016. godine.

**Mr. Amar Bašić**, „Primjena metode koordinata u planimetriji i stereometriji“, *Nastava matematike – Društvo matematičara Srbije*, 2016. godine.

Dr. Šefket Arslanagić, **Mr. Amar Bašić**, „Two interesting inequalities for acute triangles“, *Mathematics and Informatics – Bulgarian Journal of Educational Research and Practice*, 2018. godine.

Dr. Manuela Muzika Dizdarević, Mr. Selma Zeković, **Mr. Amar Bašić**, „Razumijevanje geometrije i van Hileovi nivoi“, *Nastava matematike – Društvo matematičara Srbije*, 2021. godine.

1. **Projekti:**

 U biografiji kandidata nisu navedeni.

1. **Nastavno-pedagoški rad:**

Već 14 godina predaje Matematiku i Odabrane oblasti matematike u Drugoj gimnaziji Sarajevo u Sarajevu, gdje je postigao zavidne rezultate sa učenicima nadarenim za matematiku na raznim nivoima takmičenja.

Također, u biografiji se navodi da je dugi niz godina je radio kao spoljni saradnik na Prirodno – matematičkom, Elektrotehničkom, Farmaceutskom, Šumarskom, Mašinskom, Građevinskom, Pedagoškom fakultetu na kojima je držao vježbe iz predmeta Matematika, Matematika I, Matematika II, Matematika u računarstvu II, Inženjerska matematika I, Inženjerska matematika II, Biometrika, Statistika i Eksperimentalna statistika.

1. **Takmičenja, priznanja i nagrade:**

 U periodu 2009. – 2014. godine dobitnik plakete Federalnog ministarstva za obrazovanje, kulturu i mlade kao jedan od najuspješnijih profesora matematike u Federaciji BiH.

**PRIJEDLOG SA OBRAZLOŽENJEM**

Na osnovu Zakona o visokom obrazovanju Kantona Sarajevo (''Službene novine Kantona Sarajevo'', br. 33/17, 35/20 i 40/20), Statuta Univerziteta u Sarajevu (br. 01-1093-3-1/18 od 28.11.2018. godine), Potvrde o blagovremenosti i urednosti prijave na raspisani konkurs od 24.03.2022. godine broj: 09-1955/22 od 11.04.2022. godine, uslova traženih Konkursom (tekst Konkursa za izbor akademskog osoblja objavljen dana 24.03.2022. godine u dnevnom listu "Dnevni avaz", na web stranici Univerziteta u Sarajevu i na web stranici Elektrotehničkog fakulteta), te dokumentacije koju su kandidati priložili, Komisija konstatira da oba prijavljena kandidata Ajdin Fejzić i Amar Bašić:

* ispunjavaju potrebne uslove za izbor u nastavno-naučno zvanje asistent, shodno navedenim članovima Zakona o visokom obrazovanju i Statuta Univerziteta u Sarajevu,
* posjeduje odgovarajući stepen obrazovanja sa najmanje 300 ECTS bodova i najnižom prosječnom ocjenom 8 ili 3.5, i to:
	+ Ajdin Fejzić posjeduje obrazovanje I i II ciklusa studija na Oblasti za automatiku i elektroniku Elektrotehničkog fakulteta Univerziteta u Sarajevu sa ostvarenim prosjekom ocjena: 7.78 na I ciklusu studija i 9.28 na II ciklusu studija (ukupni prosjek za prvi i drugi ciklus studija 8.53),
	+ Amar Bašić posjeduje obrazovanje na dodiplomskom studiju i postdiplomskom magistarskom studiju na Prirodno-matematičkom fakultetu Univerziteta u Sarajevu sa ostvarenim prosjekom ocjena: 8.58 na dodiplomskom studija i 9.67 na postdiplomskom studiju (ukupni prosjek za oba studija 9.125),
* posjeduje iskustvo u izvođenju nastave na Elektrotehničkom fakultetu Univerziteta u Sarajevu,
* posjeduju sklonost ka naučno-istraživačkom radu.

Komisija smatra da kandidat Amar Bašić, magistar matematičkih nauka (završen dodiplomski studij na Odsjeku za matematiku smjer ''Matematika i teorijska kompjuterska nauka'' na Prirodno-matematičkog fakultet Univerziteta u Sarajevu i postdiplomski studij na smjeru ''Metodika nastave matematike'' na Prirodno-matematičkog fakultet Univerziteta u Sarajevu) može biti biran na oblast ''Automatika i elektronika'' s obzirom na to da se u nastavnom planu i programu studija na Oblasti za automatiku i elektroniku nalaze predmeti: ''Linearna algebra i geometrija'', ''Inženjerska matematika 1'', ''Inženjerska matematika 2'' i ''Inženjerska matematika 3'' na kojima postoji nastavna potreba za angažmanom asistenata.

Na osnovu izloženog, Komisija za pripremanje prijedloga za izbor akademskog osoblja u naučnonastavno zvanje asistent, dva izvršioca, za naučnu oblast ''Automatika i elektronika'' na Odsjeku za automatiku i elektroniku, za prijem u radni odnos sa punim radnim vremenom, utvrđuje da prijavljeni kandidati ispunjava uslove propisane Zakonom o visokom obrazovanju i Statutom Univerziteta u Sarajevu, te saglasno naprijed navedenom jednoglasno predlaže

VIJEĆU ELEKTROTEHNIČKOG FAKULTETA U SARAJEVU

da se kandidati Ajdin Fejzić, magistar elektrotehnike – diplomirani inžinjer elektrotehnike, i Amar Bašić, magistar matematičkih nauka, izaberu u naučnonastavno zvanje asistent, u radni odnos sa punim radnim vremenom, za oblast ''Automatika i elektronika'' na Odsjeku za automatiku i elektroniku.

Sarajevo, 15.04.2022. godine

ČLANOVI KOMISIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vanr.prof.dr Senad Huseinbegović, dipl.ing.el. – predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Red.prof.dr Abdulah Akšamović, dipl.ing.el. – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Van.prof.dr. Bakir Lačević, dipl.ing.el. – član